Palve esitamise vorm võib olla väga mitmesugune. Palve võidakse esitada vaid mõttes (olevat isegi  "sõnatuid palveid"), sosinal, vaevukuuldavalt, selge häälega, karjudes, retsiteerides, lauldes jne. Muusika ajalugu tunneb väga suurt hulka palvetekstidele kirjutatud iseseisvaid muusikateoseid. Palve võib olla vaimuliku poolt ette öeldud (lauldud) palvetaja(te)le kordamiseks (järele laulmiseks). Palveid võib lugeda vastavatest palveraamatutest jne.